Jean Marais - Wikipedia

# Jean Marais

### From Wikipedia

Jean Marais
Jean Marais, 1947. Fotograf: Carl van Vechten.
Ime po rođenju | Jean Alfred Villain-Marais
Rođenje | 11. decembar, 1913. Cherbourg, Francuska
Smrt | 8. novembar, 1998. Cannes, Francuska
Značajne uloge | Zver/Princ/Avenant u La belle et la bête Orphée Orphée
IMDb profil

Jean Marais (Žan Mare - 11. decembar, 1913. – 8. novembar, 1998.) bio je francuski glumac i dugogodišnji ljubavnik Jeana Cocteaua. Snimio je nekoliko filmova sa Cocteauom, od kojih je napoznatiji La belle et la bête (1946). U toku 1950-ih snimao je kostimirane filmove i uživao status zvezde u Francuskoj. Snimao je do svojih osamdesetih. Pored glume, bavio se pozorišnom režijom, pisanjem, vajanjem, slikanjem i sam je snimao kaskaderske scene.

## [uredi - уреди] Biografija

Rođen je kao Jean Alfred Villain-Marais u Cherbourgu, 1913. godine. Na rođenju, njegova majka, depresivna zbog smrti svoje jedine ćerke, koja se desila samo nekoliko dana ranije, odbila je da ga vidi. Otac je učestvovao u Prvom svetskom ratu, a kada se vratio kući bio je nasilan. Jeanova majka ga je napustila, povevši sa sobom svoja dva sina. Jean je odrastao u Parizu, bez oca, koga će sresti tek 40 godina kasnije.

Izbačen je iz škole, jer je, da bi zabavljao svoje kolege, oblačio žensku odeću i zavodio nastavnike[1][2]. Radio je kao pomoćnik u fotografskom studiju. Kasnije je upisao časove glume kod Charlesa Dullina, a da bi imao para da ih plati, glumio je u sitnim ulogama kod Dullina i Marcela l’Herbiera.

Godine 1937. Jean sreće Cocteaua, koji ga je angažovao za svoju predstavu Oedipe-Roi, čime počinje njihova višegodišnja saradnja. Skoro duplo stariji, Cocteau se od prvog trenutka zaljubio u svog mladog štićenika i njihova ljubavna veza i prijateljstvo traju do Cocteauove smrti, 1963. godine.

Narednih godina Marais se pojavljivao u filmovima na kojima je radio i Cocteau. U svom najpoznatijem filmu La belle et la bête, Cocteau mu poverava tri uloge. Tim filmom Jean Marais stiče i svetsko priznanje.

Krajem 1940-ih ulazi u Comédie Française, gde istovremeno radi kao glumac, reditelj i scenograf. Međutim, napušta pozorište zbog svađe sa upravnikom.

Godine 1949. sa Cocteauom snima Orphée. U toku 1950-ih odvojio se od Cocteaua i radio je sa poznatim rediteljima, među kojima su Luchino Visconti, Jean Renoir, Sacha Guitry.

Godine 1959. Jean je poslednji put snimao sa Cocteauom. U pitanju je film Le testament d'Orphée, u kome Jean Marais glumi Edipa. Marais je ostavio Cocteaua zbog nekog igrača. Iste godine André Hunebelle mu predlaže da snima film Le Bossu, što označava početak nove karijere za njega. Novi filmovi koje snima manje su inteligentni od prethodnih i donose mu novu publiku. Godine 1970. dobija svoju poslednju veliku ulogu u filmu Peau d'âne.

Kada je primetio da se njegova karijera završava, povukao se u Vallauris, gde se bavio skulpturom. Tokom 1980-ih pojavljuje se u pozorištu i u manjim ulogama na filmu. Poslenja uloga koju je snimio bila je u Bertoluccijevom filmu Stealnig Beauty (1995.), a poslednju ulogu u pozorištu odigrao je 1997. u predstavi L'Arlésienne u Folies Bergèreu.

Godine 1995. primio je orden Legije časti za doprinos francuskom filmu.

Napisao je nekoliko knjiga, svoje memoare, L'inconcevable Jean Cocteau – biografiju svog ljubavnika, priče i pesme.

Umro je u Cannesu, 8. novembra, 1998. Sahranjen je na malom groblju u Vallaurisu, gde je proveo svoje poslednje godine.

Za sobom je ostavio usvojenog sina Sergea.

## [uredi - уреди] Filmografija

- 1933 : Dans les rues - Victor Trivas
- 1933 : Étienne - Jean Tarride
- 1933 : L'Épervier - Marcel L'Herbier
- 1934 : L'Aventurier - Marcel L'Herbier
- 1934 : Le Scandale
- 1935 : Le Bonheur - Marcel L'Herbier
- 1936 : Les Hommes nouveaux - Marcel L'Herbier
- 1936 : Nuits de feu - Marcel L'Herbier
- 1937 : Abus de confiance - Henri Decoin
- 1937 : Drôle de drame - Marcel Carné
- 1937 : Si Paris nous était conté - Sacha Guitry
- 1941 : Le Pavillon brûle - Jacques de Baroncelli
- 1942 : Carmen - Christian-Jaque
- 1942 : Le Lit à colonnes de Roland Tual
- 1943 : L'Éternel Retour - Jean Cocteau i Jean Delannoy
- 1943 : Voyage sans espoir - Christian-Jaque
- 1946 : La Belle et la Bête - Jean Cocteau
- 1946 : Les Chouans
- 1947 : L'Aigle à deux têtes - Jean Cocteau
- 1947 : Ruy Blas - Pierre Billon
- 1948 : Aux yeux du souvenir - Jean Delannoy
- 1948 : Le Secret de Mayerling - Jean Delannoy
- 1948 : Les Parents terribles - Jean Cocteau
- 1949 : Orphée - Jean Cocteau
- 1950 : Coriolan
- 1950 : Le Château de verre - René Clément
- 1950 : Les Miracles n'ont lieu qu'une fois - Yves Allégret
- 1951 : Nez de cuir - Yves Allégret
- 1952 : La Maison du silence
- 1952 : L'Appel du destin - Georges Lacombe
- 1953 : Dortoir des grandes - Henri Decoin
- 1953 : Julietta
- 1953 : Les Amants de minuit
- 1955 : Le Guérisseur
- 1954 : Si Versailles m'était conté - Sacha Guitry
- 1955 : Futures vedettes - Marc Allégret
- 1955 : Goubbiath
- 1955 : L'Amour sous l'électrode - Jean Cocteau
- 1955 : Le Comte de Monte-Cristo
- 1955 : Napoléon - Sacha Guitry
- 1955 : Toute la ville accuse
- 1956 : Elena et les hommes - Jean Renoir
- 1956 : Si Paris m'était conté
- 1957 : Amour de poche de Pierre Kast
- 1957 : La Tour, prends garde ! - Georges Lampin
- 1957 : La Vie à deux
- 1957 : Le Notti bianche - Luchino Visconti
- 1957 : SOS Noronha
- 1957 : Typhon sur Nagasaki - Yves Ciampi
- 1958 : Chaque jour a son secret
- 1959 : Le testament d’Orphée - Jean Cocteau
- 1960 : Austerlitz - Abel Gance
- 1960 : Le Bossu - André Hunebelle
- 1960 : Le Capitan - André Hunebelle
- 1961 : La Princesse de Clèves - Jean Delannoy
- 1961 : Le Capitaine Fracasse - Pierre Gaspard-Huit
- 1961 : Le Miracle des loups - André Hunebelle
- 1961 : L'Enlèvement des Sabines
- 1961 : Napoléon II l'Aiglon
- 1961 : Ponce Pilate - Gian Paolo Callegari
- 1962 : Le Masque de fer - Henri Decoin
- 1962 : Les Mystères de Paris - André Hunebelle
- 1963 : L'honorable Stanislas, agent secret
- 1964 : Fantômas - André Hunebelle
- 1964 : Patate - Robert Thomas
- 1964 : Thomas l'imposteur - Georges Franju
- 1965 : Fantômas se déchaîne - André Hunebelle
- 1965 : Le gentleman de Cocody - Christian-Jaque
- 1965 : Le Saint prend l'affût
- 1965 : Pleins feux sur Stanislas
- 1965 : Train d’enfer
- 1966 : 7 hommes et une garce - Bernard Borderie
- 1966 : Fantômas contre Scotland Yard - André Hunebelle
- 1968 : Le Paria
- 1969 : La Provocation
- 1969 : Le Jouet criminel - Adolfo Arrieta
- 1970 : Peau d’Âne - Jacques Demy
- 1975 : Jean Marais artisan du rêve dokumentarac
- 1976 : Chantons sous l'Occupation dokumentarac - André Halimi
- 1976 : Vaincre à Olympie dokumentarni film
- 1981 : Chirico par Cocteau - Pascal Kané
- 1982 : Ombre et secret
- 1985 : Parking - Jacques Demy
- 1991 : Les Enfants du naufrageur - Jérôme Foulon
- 1994 : Les Misérables du XXe siècle
- 1995 : Stealing Beauty - Bernardo Bertolucci

## [uredi - уреди] Reference

1. ↑ Biografija Jeana Maraisa na Jean Marais site
2. ↑ Marais, Jean – Krinsky, Charles - Marais, Jean, 2002. na glbtq: An Encyclopedia of Gay, Lesbian, Bisexual, Transgender, and Queer Culture

## [uredi - уреди] Spoljne veze

- Jean Marais na Internet Movie Database
- jean marais website
- Eternel Jean Marais

Retrieved from "http://sh.wikipedia.org../../../j/e/a/Jean_Marais_c763.html"

Kategorije: Glumci | Francuski glumci | Gej glumci | Filmski glumci | Pozorišni glumci | Rođeni 1913. | Umrli 1998.

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Български
- Deutsch
- English
- Esperanto
- Français
- Italiano
- Lëtzebuergesch
- Nederlands
- Polski
- Русский